**Пречистен текст**

Врз основа на член 21 став 8 и член 103 став 1 алинеа 2 од Законот за железничкиот систем („Службен весник на Република Македонија” бр. 48/10, 23/11, 80/12 и 155/12), Управниот одбор на Агенцијата за регулирање на железничкиот сектор донесе

**ТАРИФНИК ЗА ВИСИНАТА НА НАДОМЕСТОКОТ ЗА ИЗДАВАЊЕ НА ДОЗВОЛА ЗА УПРАВУВАЊЕ СО ЖЕЛЕЗНИЧКАТА ИНФРАСТРУКТУРА**

**Член 1**

Со овој тарифник се утврдува висината на надоместокот за издавање на дозвола за управување со железничката инфраструктура.

**Член 2**

Висината на надоместокот за издавање на нова дозвола за управување со железничката инфраструктура изнесува 10.000 евра во денарска противвредност според средниот курс на Народната банка на Република Северна Македонија на денот на уплатата.

**Член 3**

Висината на надоместокот за измени во постојната дозвола за управување со железничката инфраструктура изнесува 3.000 евра во денарска противвредност според средниот курс на Народната банка на Република Северна Македонија на денот на уплатата.

**Член 4**

Надоместоците за издавање/изменување на дозвола за управување со железничката инфраструктура се уплаќаат на сметка на Агенцијата за регулирање на железничкиот сектор, објавена на веб страната на Агенцијата.

**Член 5**

Овој тарифник влегува во сила осмиот ден од денот на објавувањето во „Службен весник на Република Северна Македонија“.

|  |  |  |
| --- | --- | --- |
|  |  | |
| Број 01-49/1  25.01.2013 година  Скопје | | | **Агенција за регулирање**  **на железничкиот сектор**  **Претседател на Управен одбор** | |